o
Hyvää päivää. Olen Danilo Valla Italiasta.
Rakastan Suomea.
Tällä kertaa olen laittanut Suomen tuohon.
Olen sanonut, että Raamattu on ihmeellinen.
Näissä ohjelmissa olemme puhuneet siitä.
Tämä on sarjan viimeinen jakso.
Haluan todeta vielä kerran, että Raamattu on ihmeellinen.
Kerron myös lyhyen todistuksen.
Raamattu on ihmeellinen siksikin, että se muuttaa elämän.
Se on ainoa kirja, joka muuttaa elämän.
On paljon muitakin kirjoja.
Usein minulta kysytään: "Miten niin? Muslimeilla on Koraani.
Hinduilla on Veda-kirjat. Mormoneilla on Mormonin kirja.
Teillä on Raamattu? Mitä eroa siinä on? Kaikilla on kirjansa."
Eroa on paljonkin. Raamattu on Jumalan kirja.
Myös muut ilmoittavat tulevansa jumalalta.
Todellisuudessa Raamatun ihmeellisiä rakenteita,
jokainen kirjain ja sana paikallaan,
mitään näistä ei ole missään muussa kirjassa.
Voimme osoittaa, että Raamatussa ei ole ristiriitoja.
Monia olemme jo katsoneet ja tässä jaksossa katsomme vielä muutaman.
Muista kirjoista ei voi osoittaa yhtään mitään.
Missään muussa kirjassa ei ole täydellisiä rakenteita,
ei täydellistä arkkitehtuuria,
sellaista josta olemme puhuneet paljon. Olisi vielä kerrottavaakin.
Tämä osoittaa, että Raamattu on todella Jumalan Sana.
Se on erilainen kuin mikään muu kirja.
Mitään siitä, mistä olemme ohjelmassa puhuneet,
ei voi sanoa muiden uskontojen kirjoista.
Tämän takia on tärkeä ottaa huomioon nämä asiat
ja osoittaa, että Raamattu on todella ihmeellinen.
Tämän takia on tärkeä tutkia alkutekstejä.
Raamattu on ihmeellinen, koska se on Jumalalta
ja siksi se muuttaa elämän.
Eräässä jaksossa sanoin, että Suomi on maailman paras maa.
Toistan sen. Uskon sen todella.
Noin 34, 35 vuotta sitten eräänä päivänä
täältä, Ryttylästä, Riihimäen läheltä, lähti nuoria matkaan.
Heitä oli kuutisenkymmentä. Heillä on Volkswagen-pakettiautoja.
Kaikki istuivat niissä tavaroineen. He lähtivät ja saapuivat Italiaan.
He tulivat minun kaupunkiini. He tulivat minun ovelleni.
He soittivat ovikelloa.
He sanoivat: "Olemme nuoria suomalaisia opiskelijoita.
Meillä on hyviä kirjoja jaettavana."
Ihmettelin, mistä on kyse.
"Jeesus on muuttanut elämäni ja voi muuttaa sinunkin."
He olivat opiskelleet joitakin lauseita italiaksi
ja toistivat niitä ovilla.
Olin silloin vallankumouksellinen, marxisti, kommunisti, ateisti.
Sanoin: "Olette tulleet väärälle ovelle.
Olen kommunisti, marxisti, vallankumouksellinen,
kristinuskoa ja uskontoa vastaan. Olette väärässä."
Poika otti kädestäni ja sanoi englanniksi:
"Kerro, miksi olet ateisti, niin kerron, miksi olen kristitty."
En halunnut puhua, mutta vaimoni tuli silloin paikalle.
Hän käski pyytämään heidät sisään ja tarjoamaan kahvin.
Niin he tulivat sisään. Silloin elämäni muuttui.
Heillä oli mukanaan Raamattu.
Suomen- ja italiankielinen Raamattu.
He alkoivat lukea sitä.
He lukivat minulle Apostolien tekoja.
"Kaikki oli yhteistä ja jokaiselle annettiin tarpeen mukaan."
Muistin Karl Marxin, marxismin perustajan, sanoneen tämän.
Se luki Apostolien teoissa jo 2000 vuotta aiemmin.
Silloin minua alkoi kiinnostaa.
Raamattu alkoi heti kiinnostaa minua.
Tulin uskoon 3,5 vuotta tuon ensimmäisen kohtaamisen jälkeen.
Silloin kuitenkin aloin ajatella,
että Raamatussa oli ehkä kiinnostavia asioita.
Nyt ymmärrän, kuinka kiinnostavia ne ovat.
Itse Jumala puhuu meille. Huomaatteko? Miettikääpä.
Usein me kristityt sanomme uskovamme Jumalaan,
mutta käyttäydymme, kuin Jumalaa ei olisi olemassa.
Käyttäydymme täysin tämän maailman tapojen mukaan.
Jumala on olemassa! Jumala on olemassa!
Tämä on suuri totuus, joka meidän täytyy muistaa.
Jumala. Rakkaus. Viisaus. Ääretön voima.
Ääretön rakkaus. Ääretön viisaus. Ääretön vanhurskaus.
Jumala on olemassa ja puhuu meille tämän Sanan avulla.
Haluan vielä sanoa: tämä Sana, hänen Sanansa, on ihmeellinen.
Sanoin, että tämä Sana muuttaa elämän.
Raamattu tuotiin minulle tästä ihmeellisestä maasta, Suomesta.
Se tuli Italiaan kotiini. Nyt olen palannut Suomeen.
Olen nyt täällä. Asun tietenkin edelleen Italiassa.
Minulla on paljon tehtävää täällä.
Olen jo kahdesti tehnyt kirjan koko vuodelle.
Siinä on Raamatun jakeita, paljon opittavaa,
johdannot Raamatun kirjoihin.
Käyn seurakunnissa ja niiden nuorten tilaisuuksissa.
Olen iloinen voidessani tehdä työtä suomalaisten ystävieni kanssa,
koska te toitte minulle elämän Sanan.
Viesti tuli Suomesta Italiaan. Nyt se on palaamassa Suomeen.
Olen palaamassa Herran avulla. Olen kiitollinen Herralle,
että joku Suomesta tuli tuomaan Sanan
ja sen lisäksi tulin Ryttylään opiskelemaan vuodeksi.
TV7:llä on ohjelma, jonka tiedän, Café Raamattu.
Siinä ovat Jarmo Sormunen ja Leif Nummela.
Opiskelin Jarmon ja Leifin kanssa Ryttylässä.
Olimme opiskelemassa samana vuonna.
On hienoa nähdä nyt, kuinka he levittävät Sanaa. He ovat mahtavia.
On upeaa olla täällä. Olen kiitollinen teille suomalaisille.
Kiitollinen Herralle ja teille, koska toitte minulle
tämän ihmeellisen Sanan avulla ikuisen elämän.
Mennään eteenpäin.
Sanoin, että monet kehtaavat arvostella Jumalan Sanaa.
Aina on olemassa vastaus. Katsomme muutaman arvostelun lisää.
Joku on esimerkiksi sanonut, että kun 1. Kor. 15:29 puhuu
kuolleitten puolesta kastamisesta, siitä ei ymmärrä mitään.
Tämän jakeen perusteella esimerkiksi mormonit
käyvät kasteella kaukaistenkin esi-isiensä puolesta.
He käyvät kasteella näiden puolesta.
Tässäkin ongelma on käännöksessä.
Kyse on väärästä perinteestä.
Tämä ongelma on kiinni välimerkeistä.
Sinne tarvittaisiin kysymysmerkki.
Jae sanoo: "Mitä muutoin ne, jotka kastattavat itsensä
kuolleitten puolesta, sillä saavat aikaan? Jos kuolleet eivät heräjä,
miksi nämä sitten kastattavat itsensä heidän puolestaan? "
Täytyy huomauttaa, että koko luku riippuu jakeesta 19.
Siinä puhutaan ylösnousemuksesta.
Jae 19 sanoo: "Jos olemme panneet toivomme Kristukseen ainoastaan
tämän elämän ajaksi, niin olemme kaikkia muita ihmisiä
surkuteltavammat.
Täytyy pitää mielessä, että on kyse ylösnousemuksesta.
Keskeistä tässä on ylösnousemus.
Täytyy muistaa, että alkuteksteissä ei ole välimerkkejä.
Pisteitä, pilkkuja, huutomerkkejä ei ole alkuteksteissä.
Tutkijat ovat lisänneet ne paljon myöhemmin.
Välimerkkien käyttäminen alkuteksteissä on
on nykyajan tutkijoiden valinta.
Tähän tarvittaisiin kysymysmerkki.
Ei ole mitään historiallisia todisteita,
että tuolloin kukaan olisi käynyt kasteella kuolleitten puolesta.
Mikään Raamatun kohta ei koskaan puhu siitä.
Tässä on siis kysymys käännöksestä.
Alkuperäinen sana "kuolleille" tarkoittaa "kuolleita ruumiita".
"Kuolleita ruumiita".
Mitä apostoli Paavali tarkoittaa?
Tässä yleisesti puhutaan ylösnousemuksesta.
Hän sanoo: "Ellei ole ylösnousemusta,
ne, jotka käyvät kasteella, tekevätkö he sen ruumilleen?
Ruumilleen, jotka eivät nouse ylös? Se on järjettömyyttä.
Mitä järkeä siinä on, ellei ole ylösnousemusta?
Oikea käännös on: "Mitä muutoin tekevät ne, jotka käyvät kasteella?
Tekevätkö he sen kuolleitten ruumiittensa takia?"
"Miksi käydä kasteella, jos ei ole ylösnousemusta?
Tekevätkö he sen kuolevien ruumiittensa puolesta?
"Jos kuolleet eivät nouse,
he käyvät kasteella vain ruumiinsa takia," Paavali sanoo.
"Mihin sitä silloin tarvittaisiin?" Tämä on oikea käännös.
Toistan: 1. Kor. 15:29 on aina hämmentänyt uskovia.
Vastaus on yksinkertainen. Se on välimerkeistä kiinni.
Meidän täytyy kääntää näin:
"Muutoin, mitä tekevät ne, jotka antavat kastaa itsensä?
Tekevätkö he sen kuolleitten ruumiittensa puolesta,
jos ylösnousemusta ei ole?" Paavali kysyy.
"Jos ylösnousemusta ei ole, he kastattavat itsensä ruumiin takia.
Mitä hyötyä siitä silloin on?" Tämä on tämän jakeen merkitys.
Toinen asia, jota eräät nuoret kysyivät minulta jokin aika sitten,
liittyy Apostolien tekoihin.
Jakeessa 9:7 lukee: "he kuulivat kyllä äänen,
mutta eivät ketään nähneet." Siis ne, jotka olivat Paavalin seurassa.
On kyse Paavalin kääntymisestä, kun hän kaatui maahan
ja tuli valo. Ap.t. 9:7 sanoo:
"He kuulivat kyllä äänen, mutta eivät ketään nähneet."
Kun Paavali kertoo tapahtuneesta Ap.t. 22:9, jakeessa lukee:
"[He] näkivät kyllä valon, mutta eivät kuulleet sen ääntä,
joka minulle puhui."
Tämä vaikuttaa ristiriidalta.
Ensimmäisessä kohdassa, 9:7, he kuulivat äänen.
Toisessa kohdassa, 22:9, he eivät kuulleet ääntä.
Vaikuttaa oudolta. Alkuteksteissä molemmissa kohdissa on sama verbi.
Se on "akouoo", "kuulla".
Tässä tapauksessa vastaus on yksinkertainen.
Verbi on sama, mutta seuraavien sanojen sijamuoto on eri.
Ensimmäisessä tapauksessa, luvussa 9, sijamuoto on genetiivi.
Toisessa tapauksessa se on akkusatiivi.
Kyse on siis kieliopillisesta vaikeudesta.
Ensimmäisessä tapauksessa verbi "akouoo" genetiivin kanssa
viittaa ääneen, joka kuullaan.
Akkusatiivin kanssa se viittaa puheena olevaan asiaan,
asiaan, joka äänellä kuullaan.
Akkusatiivin kanssa verbi "akouoo" ilmaisee sanoja tai aihetta,
jota kuunnellaan.
Genetiivin kanssa "akouoo", tämä verbi, viittaa ääneen,
joka kuullaan.
Ensimmäisessä kohdassa puhutaan äänestä, toisessa sisällöstä.
Ensimmäisessä kohdassa sanotaan, että he kuulivat äänen,
ja toisessa, että he eivät kuulleet äänen sisältöä.
Tämän takia siinä ei ole ristiriitaa.
Siinä on kaksi eri sijamuotoa:
ensin genetiivi ja sitten akkusatiivi.
Ensimmäisessä sanotaan: He kuulivat äänen.
Toisessa he eivät ymmärtäneet merkitystä.
Tämä on yksinkertaista. He kuulivat epämääräisen äänen.
Toisella kerralla he eivät ymmärtäneet,
eivät kuulleet äänen merkitystä. He kuulivat epämääräisen äänen,
jonka merkitystä he eivät ymmärtäneet.
Tässäkään ei siis ole ristiriitaa.
Eräs asioista, joita minulta usein kysytään,
on pitkä päivä Joosuan kirjassa. Muistatteko?
Aurinko ei laskenut. Pitkä päivä.
Raamatussa on aiheesta kolme tapausta,
joissa puhutaan päivän pituudesta.
Yksi niistä on Joosuassa. Yksi on Aamoksessa.
Aamoksessa kaksi vuotta ennen maanjäristystä.
Siinä sanotaan, että aurinko laski keskipäivällä.
Se on siis päinvastainen tapahtuma Joosuaan verrattuna.
Joosuassa päivä piteni. Aamoksessa aurinko laski keskipäivällä.
Kolmas tapaus on 2. Kun. 20:9-11, kun kuningas Hesekia pyysi
ja Jumala laittoi varjon menemään taaksepäin aurinkokellon askelmia.
Näissä kolmessa tapauksessa päivän pituus vaihtuu.
Kolme tapausta. Arkeologia todistaa nämä kolme tapausta.
On olemassa arkeologisia faktoja, jotka osoittavat selvästi,
että kolmesti historiassa jokin on muuttunut.
Esimerkiksi temppeli rakennettiin eri tavalla
ennen ja jälkeen näiden muutosten.
Meillä on arkeologisia todisteita, että nämä ovat todella tapahtuneet.
Mitä tapahtui? Raamattu on muka kummallinen: Aurinko laskekoon.
Sain selityksen Ryttylässä opiskellessani opettajaltani,
josta puhuin jo ensimmäisessä lähetyksessä, Uuras Saarnivaaralta.
Katsokaapa, montako A:ta siinä on! Saarnivaara. Viisi A:ta!
Meistä italialaisista tämä on hyvin outoa, mutta hauskaa.
Uuras Saarnivaara, joka oli myös Leif Nummelan ja Jarmo Sormusen
opettaja, niiden, joilla on hieno ohjelma.
Hän oli meidän tärkein opettajamme. Hieno mies ja opettaja.
"Raamattu, Jumalan Sana ja se on siinä! Jumalan Sana!"
Hän kirjoitti paljon hienoja asioita
Raamatun arvostelijoita vastaan.
Hän oli hyvin selkeä. Raamattua ei arvostella,
koska Raamatun arvosteleminen tarkoittaa Jumalan arvostelemista.
Sanoa, että Raamattu erehtyy, tarkoittaa, että Jumala erehtyy.
Uuras Saarnivaara oli hämmästyttävä tässä.
Hän selitti meille, mitä tapahtui.
Näissä on kyse maapallon akselin siirtymisestä.
Mitä tarkoittaa maapallon akselin siirtyminen?
Otetaan pois kaunis Suomi.
Maapallon akselin siirtyminen.
Maapallolla on tällainen akseli. Pohjois- ja Etelänapa.
Se on tällainen.
Joosuan tapauksessa maapallon akseli siirtyi tähän suuntaan.
Näin se siirtyi, tähän suuntaan.
Auringonsäteet osuivat pidempään tiettyyn maapallon kohtaan.
Akselin siirtyminen aiheutti päivän pidentymisen.
Siitä on selviä arkeologisia todisteita.
Toisella puolella maailmaa, Meksikossa,
on kansoja, jotka puhuvat pitkästä yöstä.
Pitkän päivän sijaan pitkä yö.
On paljon kirjattuja ilmiöitä. Jos haluatte, lähetän teille listan.
Aamoksen tapauksessa tapahtui uusi lyhyempi siirtyminen takaisinpäin,
mutta ei entiseen lähtöpisteeseen asti.
Maapallon akseli palasi siis hieman taaksepäin.
Samoin tapahtui Hesekian tapauksessa.
Se meni vielä vähän takaisinpäin.
Kaikki nämä tapahtumat johtuivat maapallon akselin siirtymisestä
kahdessa ulottuvuudessa. Se on tieteellisesti selvää.
Maapallon akselin siirtyminen.
On paljon historiallisia ja arkeologisia todisteita.
Ei siis mitään epäselvää Joosuan, Aamoksen ja Hesekian tapauksissa.
Ne ovat arkeologian ja eri kansojen aikakirjojen todistamia tapahtumia.
Tämä on sarjan viimeinen osa. Olen puhunut vain joistakin asioista,
vaikka niitä olisi loputtomasti. Jos teillä on kysyttävää,
voitte kirjoittaa minulle tämän kanavan kautta ja kysyä.
Yritän varmasti vastata.
Ongelma on tämä: Jumalan Sanassa ei voi olla ristiriitoja,
koska Jumala on tehnyt sen. Toistan sen vielä.
Siinä ei voi olla virheitä, koska se on Jumalan tekemä.
Jumala ei tee virheitä. Jos hän tekisi, hän ei olisi Jumala.
On paljon muitakin ihmeitä, joita voimme tutkia.
Nyt haluaisin toistaa asian, josta puhuin ensimmäisessä lähetyksessä,
koska ehkä joku ei nähnyt sitä ja se on todella erikoinen.
Ensimmäisessä jaksossa osoitimme, että Watsonin ja Crickin 1953
löytämä DNA oli jo Raamatussa jo 3500 vuotta sitten,
kun 1. Moos. kirjoitettiin.
Haluaisin rohkaista opiskelijoita puhumaan tästä koulussa ja
näyttämään, kuinka ihmeellinen Raamattu on.
Käyttämämme kaavio oli tämä: kromosomitaulukko.
Näimme, että alkukielellä Jumalan Sana sanoo,
että Jumala loi naisen ottamalla puolet miehestä.
Ei ymmärretty miten, joten perinne kylkiluusta syntyi.
Todellisuudessa Jumala loi naisen miehen puolikkaasta.
Nykyään ymmärrämme sen kromosomijärjestelmän avulla.
Sekä miehellä että naisella on 22 samanlaista kromosomiparia.
22 samanlaista paria sekä miehellä että naisella.
22 on heprean aakkosten lukumäärä. Se on tärkeä luku.
Olemme nähneet sen lähetyksissä. Se näkyy luomakunnassa ja Raamatussa.
22 samanlaista paria. Ainoa ero miehessä ja naisessa
johtuu tästä Y:stä. Nämä X:t ja miehen X ovat samanlaiset.
Y on ainoa ero. Kun Raamattu sanoo, että Jumala otti puolet miehestä,
ja puolikkaasta muovasi naisen, se kertoo täysin tieteellisen faktan.
Nykyään se on kaikille selvä.
Hän otti miehen kaikista soluista X-kromosomin sisältävän osan
ja kahdensi ne. Siinä on nainen.
Solujen kahdentumista kutsutaan meioosiksi. Se on yleinen ilmiö.
Se tapahtuu sukusolujen jakautuessa,
joista syntyy uusi yksilö hedelmöittymisessä.
Tämä on tieteellistä. Jumala otti miehestä X-puolikkaan
ja teki siitä naisen. Sitten hän sulki miehen lihan.
Se tarkoittaa, että hän tuotti uudelleen solut miehelle
ja niin hän säilyi miehenä.
On kiinnostavaa huomata, että Jumala nukutti Aadamin.
Siinä lukee: "Jumala vaivutti ihmisen raskaaseen uneen."
Nukutustoimenpide, jollainen tehdään ennen leikkausta.
Tämä oli ihmeellinen jumalallinen leikkaus.
Niin kuin ennen kaikkia leikkauksia, ensin nukutus
ja sitten leikkaus. Hän otti puolet kaikista soluista
ja teki niistä naisen. Tässä Raamattu ei ole tieteellinen teos.
Se kertoo meille jotakin, joka ei voi olla väärin
ja jossa ei voi olla ristiriitoja.
Se ei kerro kaikkia tieteellisiä yksityiskohtia.
Se on fakta, jonka Raamattu kertoo, täysi totuus.
Ystävät, olemme tulleet viimeisen lähetyksen viime minuuteille.
Mitä voin sanoa teille? Olen yrittänyt näyttää Raamatun ihmeitä.
Olen yrittänyt saada teidät ymmärtämään,
että Raamattu on Jumalan Sana ja että se ei voi erehtyä.
Jos epäilette, kirjoittakaa minulle.
Olen tehnyt tätä työtä 30 vuotta: tutkin alkukieliä, opetan Raamattua
ja alkukieliä. En ole koskaan löytänyt ongelmaa
tai ristiriitaa, johon ei olisi vastausta.
Olen nähnyt, että vastaus on aina olemassa.
Tämä on mielestäni luonnollista. Koska se on Jumalan Sana,
vastaus on aina olemassa.
Olen koettanut saada teidät ymmärtämään,
että Raamatussa ei ole virheitä, ei ristiriitoja
ja että Raamattu on täydellinen ja ihmeellinen.
Nyt minut täytyy kehottaa teitä lukemaan sitä.
Usein luemme siitä muutaman jakeen päivässä.
On tärkeää, että Jumalan Sanaa luetaan, syödään, maistellaan,
mietiskellään, märehditään, niin kuin märehtijät tekevät.
Meidän täytyy lukea sitä. Meillä pitää olla lukusuunnitelma.
Muutama luku päivässä ja lukea se kokonaan ainakin kerran vuodessa.
Kokonaan ainakin kerran vuodessa. Se on Jumalan Sana.
Jumala on todella olemassa. Jos Jumala puhuu meille Sanan kautta,
on hirvittävä vastuu olla lukematta sitä. Meidän tulee lukea sitä.
Huolella, syvällisesti, järjestelmällisesti. Joka päivä.
Meidän täytyy kuulla, mitä Jumala sanoo.
2. Tim. 3:16-17 sanoo: "Jokainen kirjoitus, joka on syntynyt
Jumalan Hengen vaikutuksesta, on myös hyödyllinen opetukseksi,
nuhteeksi, ojennukseksi, kasvatukseksi vanhurskaudessa,
että Jumalan ihminen olisi täydellinen,
kaikkiin hyviin tekoihin valmistunut."
Jumalan Sana siis opettaa, nuhtelee, ojentaa,
kasvattaa vanhurskaudessa.
Lukemalla Jumalan Sanaa saamme suoraan Jumalalta ohjeet,
miten elää, mitä valintoja tehdä elämässä.
Kasvamme käyttäytymään oikein, opimme totuuden.
Meitä ympäröivät valheet selkenevät.
Jumalan Sanan kautta saamme nuhtelua väärästä käytöksestä.
Jumala puhuu, kun luemme Raamattua. Kuuntelemme Jumalaa.
Raamatunlukuun ja rukoukseen käyttämämme aika
on elämämme parhaiten käytettyä aikaa.
Se on aarteiden keräämistä taivaaseen.
Rakkaat ystävät, kiitän teitä tämän sarjan seuraamisesta.
Herra siunatkoon teitä. Muistakaa: Se ei ole sattumaa!
Raamattu vain on ihmeellinen!
Kunnia Herralle!
Käännös: Sini Seppälä